Guvernul României a început să corecteze știrile eronate din presă. Prima fază a început pe Facebook, dar urmează și alți pași, după cum au declarat surse guvernamentale pentru Paginademedia.ro.

Publicitate

Mai întâi a fost Gazeta Românească, din Italia, care a difuzat o știre cu titlul „Gunoaiele din Napoli iau drumul României. Guvernul Cioloș a aprobat așa ceva?”

„Știrea este falsă. Până în prezent, Agenția Națională pentru Protecția Mediului (ANPM) nu a primit o notificare pentru un astfel de transport și niciun transport de deșeuri nu poate intra pe teritoriul României fără să transmită, în prealabil, o astfel de notificare către ANPM, instituție care emite acordul de transport.”, au menționat reprezentanții Guvernului.

Ieri a fost rândul România TV. Postul de știri tabloid a fost vizat cu o știre sub titlul „Pensionar disperat: Și-a dat foc după ce l-a ignorat Guvernul.



„Informația că Guvernul l-a ignorat pe protestatar este falsă”, au scris reprezentanții Guvernului pe pagina de Facebook a instituției, într-un text marcat cu hastagul „Factchecker” (verificarea informațiilor din știri).

Respectivul protestatar, despre care România TV a titrat pe burtieră că a fost "ignorat" de Guvern, a avut mai multe întâlniri cu reprezentanți ai executivului, punctează poziția de pe Facebook.

Guvernul a decis să ia atitudine față de informațiile eronate din presă, corectându-le pe Facebook, iar apoi pe alte căi legale, inclusiv CNA, au declarat pentru Paginademedia.ro surse guvernamentale. Se va atrage atenția asupra știrilor false pe mai multe căi, dacă în prealabil nu a fost cerut un punct de vedere al Guvernului pe subiect, au mai declarat sursele pentru Paginademedia.ro.

Poziția Guvernului României pe cele două subiecte, în continuare:

Iulia Bunea

iulia.buneapaginademedia.ro